
            APROBAT









PRIMAR,









NICOLAE ROBU

REFERAT

privind aprobarea Agendei manifestărilor culturale din anul 2014

 a Casei de Cultură a Municipiului Timişoara


Având în vedere adresa  nr. SC 2014 - 001655/ 23.01.2014 a Casei de Cultură a Municipiului Timisoara prin care se solicită sprijin financiar pentru organizarea manifestărilor culturale din anul 2014, şi ţinându-se cont de art. 20 şi art. 21, alin. 1, lit. (a) din OG nr.21/ 2007 privind instituţiile şi companiile de spectacole sau concerte, precum si desfăşurarea activităţilor de impresariat artistic, potrivit căruia “finanţarea programului minimal anual prevăzut în contractul de management se asigură din subvenţii acordate de la bugetul de stat sau de la bugetele locale, după caz”. 
Având în vedere Legea nr. 273/ 2006 privind finanţele publice locale; având în vedere art. 36, alin.2, lit. (b) si (d) si alin.6, lit. (a), pct.4  din Legea nr. 215/ 2001 privind administraţia publică locală; conform OUG nr.189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public; conform OG nr. 51/ 1998 privind îmbunătăţirea sistemului de finanţare a programelor şi proiectelor culturale aprobata prin Legea nr. 245/ 2001; precum şi potrivit OG nr. 9/ 1996 privind îmbunătăţirea sistemului de finanţare a instituţiilor publice de cultura finanţate din venituri extrabugetare şi alocaţii de la bugetul de stat sau de la bugetele locale, precum şi a sistemului de salarizare a personalului din aceste instituţii, propunem alocarea sumei necesare realizării acestui program, din cap.67.02. "Cultură, recreere şi religie".

Agenda manifestărilor culturale pentru anul 2014 cuprinde manifestări devenite deja tradiţie în oraşul nostru- Târgul de Paşti, Timişoara în cărţi, Timişoara Jazz&Blues, Timişoara europeană, Zilele Cartierelor, Muzica de Fanfară în parcurile Timişoarei, Festivalul Bega Bulevard, Timişoara Artelor, Festivalul Inimilor,  3 August- Ziua Timişoarei, Festivalul de Operă şi Operetă din Parcul Rozelor , Film pentru Timişoara, Timişoara Street Art, Ruga Timişoarei, Festivalul Plai, proiectul Timişoara citeşte, Târgul de Iarnă şi Sărbătorile Crăciunului, Gala Excelenţei Timişorene, Revelion 2014, dar şi acţiuni noi. Astfel, şi anul acesta vom avea proiecte care vizează promovarea candidaturii municipiului Timişoara la titlul de Capitală Europeană a Culturii în anul 2021. 

De asemenea, vom organiza mai multe acţiuni pentru încurajarea turismului cultural prin promovarea zonelor istorice şi prin organizarea de evenimente şi acţiuni cultural-artistice de mare amploare cu artişti şi instituţii din ţară şi străinătate.


Festivalul JazzTM - unul din cele mai importante evenimente culturale din această parte a Europei, constituind parte a efortului de a obţine titlul de Capitală Europeană a Culturii 2021 a ajuns la cea de-a doua ediţie.
Pentru a promova identitatea oraşului este necesară organizarea de actiuni, evenimente culturale şi festivaluri care sunt instrumente de comunicare foarte puternice şi părţi esenţiale ale strategiei de marketing urban. 

Detalii referitoare la aceste manifestări se află în materialul anexat.  
P R O P U N E M :

Aprobarea acţiunilor care constituie Agenda manifestărilor culturale din anul 2014 a Casei de Cultura a Municipiului Timişoara, conform Anexei care va face parte integrantă din hotărâre.
Finanţarea se face din cap. 67.02. "Cultură, recreere şi religie", pentru manifestările culturale ale Casei de Cultura a Municipiului Timişoara, prevăzute în Anexă, în funcţie de disponibilităţile şi prevederile bugetare pe anul 2014.  
Justificarea şi decontarea cheltuielilor ocazionate de organizarea acestor manifestări se vor realiza numai pe bază de acte doveditoare, conform legii.

